पहली बार जेताका गांव में अपनी सरपंच चुनेंगे 830 मतदाता
जेताकागांव के लोग पहली बार अपनी सरपंच का चुनाव करेंगे। गांव के लोगों में अपनी अलग पंचायत को लेकर खुशी का माहौल है। पहले चुने गए सरपंचों ने गांव के विकास में पक्षपात किया। पहली पंचायत के सरपंच का गौरव महिला को प्राप्त होगा। गांव में सरपंच पद का चुनाव लड़ने के लिए महिलाओं का अभाव नहीं है।
गांवके 830 मतदाता चुनेंगे पहली महिला सरपंच
जेताकागांव में पहली बार अपनी पंचायत चुनी जाएगी। गांव में 830 मतदाता हैं। सरकार की ओर से पहली पंचायत के सरपंच पद के लिए सामान्य महिला के लिए आरक्षित किया है। पहले जेताका की वोट अकलीमपुर नूंह में बंट जाती थी। वोटों के बंटने के कारण अधिकांश समय तक अकलीमपुर नूंह के ही सरपंच बनते रहे हैं। गांव का सरपंच नहीं बनने से गांव में विकास कार्य प्रभावित होते रहे। पूर्व जिला कल्याण अधिकारी मोहम्मद इश्तियाक ने कहा कि अलग पंचायत होने से गांव में खुशी का माहौल हैं। पहली सरपंच गांव की महिला बनेगी, यह भी ग्रामीणों का सौभाग्य है। उन्होंने कहा कि दूसरे गांव का सरपंच रहने से जेताका गांव विकास के नाम पर पिछड़ा हुआ है। सरकार का पढ़ी-लिखी पंचायत बनाने का फैसला भी मेवात के हित में है। लोग अपनी बालिकाओं को पढ़ाने पर पूरा ध्यान देंगे। गांव के युवा तारीफ, ज्ञान चंद, इकबाल, मुनीम, राकीब,अरशद, शकील आदि ने बताया कि गांव में सारे रास्ते कच्चे हैं। पीने के पानी का टैंक पिछले 3 साल से सूखा है। पूरा गांव पानी खरीदकर पीता है। पूर्व सरपंच उमर दराज ने बताया कि जेताका गांव का सरपंच नहीं होने से गांव में सरकार की योजनाओं का लाभ लोगों को नहीं मिल पा रहा था।
गांव के युवा वर्ग तथा महिला सरयम, शकीरा, तपस्वी, केला आदि ने कहा कि गांव की बहू पहली बार सरपंच बनेगी और सरकार द्वारा दिए जाने वाली विकास राशि गांव के विकास पर ही खर्च होगी। इससे गांव की तस्वीर बदल जाएगी। गांव में सरपंच बनने के लिए वर्तमान में 4 महिला संभावित उम्मीदवार हैं, लेकिन गांव की चौधर किस के पास आएगी इसका पता 4 जनवरी के बाद ही लगेगा।
नूंह. नूंह.जेताका गांव का सुखा पड़ा पानी का टैंक।
नूंह. जेताकागांव में चुनावी चर्चा करते ग्रामीण।
hin_Deva hin_Deva hin_Deva hin_Deva hin_Deva awa_Deva hin_Deva